NETFLIX PREDSTAVLJA
1999. SPOKANE, WASHINGTON
Mama, tata, da ste barem ovdje.
Ili da znam više o vama.
Imam toliko pitanja.
Barem znam da svi volimo vatromet.
Bev! Požuri se, zakasnit ćeš!
Jesi li budna, dušo?
Vrijeme je za školu!
Bako, jesi li sinoć vidjela vatromet?
Nisam znala da ga ima u studenome.
Nema Finog namaza.
Mogle bismo skočiti do trgovine nakon što te cijepe protiv gripe.
Svijet bi bio ljepši kad bi vatromet bio svake večeri.
Slažeš se, bako?
Možemo kupiti rakete i ispaliti ih večeras.
Da, svakako.
Kupit ćemo ih na štandu
nakon što si obje tetoviramo vrat.
Mama je tetovirala vrat?
Imala je vrat. I bila je tetovirana.
Napustila je školu.
A mi to nećemo ponoviti.
Neću imati vrat?
-Napisala si zadaću? -Jesam.
Ali muči me pjesma.
Da pišem o životu kakav je sada ili kakav bih htjela da bude?
O miru u svijetu
ili o usamljenim čarapama koje su ostale bez para ili…
Sigurno je dobra.
Pjesme su čudne misli koje ljudi nisu prešutjeli.
Ne zaboravi, od ovog tjedna radim dodatnu smjenu.
Bit ću sigurna kod kuće, zaključanih vrata i napisane zadaće.
Tako, bravo.
Prva Moodyca studentica.
-Bi li svinja pojela slaninu? -Kasnimo.
Svakog mjeseca.
Presladak je!
Bev!
Dođi, dušo! Vrijeme je za pokret. Idemo.
Brže! Ti ćeš kasniti u školu, a ja s isporukom reklama.
Ellen!
Justin mi je ukrao četku. Morala sam je vratiti.
Moramo krenuti.
Bok.
Bev, gotova sam. Upadaj. Idemo.
Nema čekanja.
Slušate KAON.
Dok se približavamo kraju 1999.,
razgovaramo o tome hoće li milenijski bug
isključiti sva računala i onesposobiti vozila.
Možda je tulum gotov, kako kaže Prince.
Budi dobra! Ostani u školi!
„Ostani u školi!“
Naprijed!
Naprijed, Divlje mačke!
Naprijed, Divlje mačke! Naprijed!
Podržite Divlje mačke!
Naprijed! Naprijed, Divlje mačke!
Glasaj za sovu kao maskotu, ne za divlju mačku.
Ispunite listiće za odabir maskote.
Ekipo, vrijeme je rime, iako nema zime.
Govorim o pjesništvu.
Pjesništvo nije uvijek lako kao pjesma.
PJESMA: 7. RAZRED
Da vidimo, čije još nismo čuli?
Beverly Moody i Nicky Jones.
Da čujemo.
Ja ću pročitati.
Hajde.
U susjedstvu je pas Kojeg hranim salamom kroz ogradu
Pas je preko puta
Vlasnik ga tjera Da ljeti nosi džemper
To nema smisla
Žuti labrador slijep je i gluh
A ime mu je Bena
Na parkiralištu iza trgovine Leži pas koji je uginuo
Zato što je pojeo Cijelo pakiranje margarina
Eto.
Kraj?
Zgodno.
U stilu Emily Dickinson.
Bila je poput Scary Spice svoga doba.
Jadno.
Idemo na metafore i poredbe.
Metafora…
Hoćeš li mi…
Zgodan štakor.
Nadam se da je dobro.
Poput bebe u mojoj učionici. Što je to?
-Steveanator prolazi! -Mičite se, mulci!
Divlje mačke ili natežem gaće!
Miči se, kukuruzni!
Joj! Oprosti.
Stari, zar ima naljepnicu sa sovom?
JADNICI MRZE DIVLJE MAČKE
Pa naravno. Sova privlači gubitnike.
Osjećaš li to?
Joj, da. Što je to?
Njezina kosa.
Smrdi po kozjoj pišalini. Ili bljuvotini.
Šampon s mirisom proljetne poljane.
Po toj su poljani koze pišale i bljuvale.
Faca si, Steve.
Idemo dok se nisam pobljuvao.
Jenkinse, roditelji se razvode zbog tebe.
Steven te skurio!
Kako je bilo, malena?
Uvijek isto.
„Isto“ je dobro.
Hajde, idemo kući.
Podrum neće sâm postati bunker.
Slušate KAON. Pripremamo se za nadolazeći kraj.
ZADRŽATI - BACITI
„Samo jadnici nose bedž sa sovom.“
Ma nemoj? Tko je sada jadnik, jadniče?
Steven me skurio? Tebe je skurila Bev!
Bev?
-Što se dogodilo? -Dobro sam!
-Gđo Moody, ondje ste? -Jesam.
Naravno da me zabrinjava milenijski bug.
Ako poslužitelj padne,
moja će unuka ostati bez ušteđevine za faks.
Prebaci me na treći stupanj.
Mama i tata.
KOMPILACIJA LJUBAVNA POBUNA
Dobro.
Ne.
Ne!
Gdje je…
„Getting Nowhere Fast“ od Girls at our Best!
„Teacher's Pet“ od Quicka, „Pogrešna pjesma“.
Vatromet.
MAMA I TATA
To!
KOMPILACIJA… NOVI POČECI
KONTRA RECORDS
-Tražim pjesmu. -Koja slučajnost. Prodajem pjesme.
Nije loše.
Što je „pjesma koja me podsjeća na onaj dan na brežuljku“?
To nije ime pjesme?
Ukrala si ovo nekome?
To je od mojih roditelja. Kazeta je uništena, tražim pjesme.
Roditelji ti imaju ukusa.
Imam neke.
Ovu nemam. Nitko je nema.
Hoćeš na CD-u ili na vinilu?
Ako imaš opremu, vinil je bolji.
Imate li ih na kazeti? Imam samo walkman.
Pričekaj malo.
Što tražite?
Tvoj DeLorean.
Kondenzator toka zafrkava?
Ne možeš samo uskočiti u 1980-e i uzeti kazetu.
Imaš li novca?
Dobro.
Oprostite. Znojim se.
Divota.
Prava divota.
To je za jednu pjesmu.
Koju želiš?
Onu koja je najbolja.
Ovo je kompilacija?
Kazeta s pjesmama koje su moji roditelji odabrali.
Dobro. Onda ih moraš slušati po redu.
Kompilacija je poruka slušatelju od njezina tvorca.
Nisu bitne samo pjesme, nego i redoslijed.
Mikrosekunde između prijelaza, promjene tempa.
Nestaje li zvuk polako? Ili se javlja?
Tebi to nije važno? Dobro.
„Getting Nowhere Fast“, Girls at Our Best!
Krasno.
Ruke k sebi i ostani ondje.
Poruka od tvorca.
Stavio sam je na staru kazetu.
Sa sastanka liječenih alkoholičara. Posve besplatno.
Korisno ako se želiš otrijezniti.
Ovako, dolar za kazetu,
dolar za pjesmu i ruke.
Pamtimo četiri, primijenimo Pitagorin poučak,
i s porezom dobijemo iznos od vlažnih pet dolara i 63 centa. Točno.
Hvala.
Lijepo. Sad se gubi.
Samo da znate,
ja sam Beverly Moody. A vi?
Kontra.
Kontra?
Kontra čega?
Kontra svega.
Pa tako i tebe.
Dobro.
Budućnost te ne veže A ni prošlost te ne dira
Srce ti se steže Više nemaš časak mira
Dragi mi planira život nov Vodi me pod šuplji krov
Pametna sam I ne radim što mi oni kažu
No ipak slušam Dok im drugi bezočno lažu
Bok, dečki!
Dragi mi planira život nov Vodi me pod šuplji krov
Da izgubiš sluh od jedne pjesme, koja bi to bila?
Čekaj, gubim sluh?
Zamisli.
Stave te u prostoriju s golemim zvučnicima
i pitaju te uz koju pjesmu želiš oglušiti.
Zašto bi itko to učinio?
Zabavna pomisao.
Za koga?
Za školski projekt.
Dobro. Onda…
Ima jedna pjesma. „Dancing in the Moonlight“.
Ta mi se sviđa.
Zašto ti se sviđa?
Lijepa je za ples.
Plesala si?
Gledala sam druge.
Je li mama plesala?
Ako nekontroliranu vrtnju smatraš plesom,
onda da, plesala je.
Htjela je biti plesačica u emisiji Solid Gold.
Da je živa, možda je to mogla biti.
Da. Ali ukinuli su emisiju.
Ako je ovo nježni rock, neka bude nježniji.
To je bila najbolja pjesma koju sam ikad čula.
Moram dobiti iduću.
Onda ostani ovdje do kraja dana
i zabavi me pričama iz škole.
Ili si možemo lakirati nokte. Ili raditi pletenice.
Ne mogu. Moram u školu.
To je bio sarkazam, Moodyce.
Baš.
Nokti ti izgledaju očajno.
Trebao bi otići stručnjaku da ih sredi.
Evo.
Imam šest dolara i 77 centa.
Ne radim kompilacije. Prodajem CD-e i ploče.
Ljudi uđu i kupe ih.
Ne možeš ništa kupiti novcem za užinu.
Mogla bih raditi. Recimo, mesti ili slagati stvari.
Žao mi je, malena. Kad ljudi uđu u ovako popularnu trgovinu,
ne žele vidjeti siroče.
Uopće nemaš kupaca.
Upravo tako.
Molim te?
Uvjerljiv argument,
ali odgovor je i dalje ne.
Tvoji su roditelji složili kompilaciju. Gnjavi njih.
Joj. Nemoj.
Što to radiš?
Što ti je s očima?
Ne mogu pitati roditelje.
Nema ih.
Kako nema?
Gdje su?
Nemoj plakati. Prestani!
Pogledaj.
Korak sam ispred tebe. Evo, „Linda Linda“ od Bluea Heartsa.
Na kazeti sa sastanka. Sad ćeš biti dvostruko trijezna.
Hvala, Kontra.
Ne, zadrži tu siću.
Sad se gubi, molim te.
LINDA LINDA JAPANSKI??
Ne želimo u vašu crkvu.
Ma ne.
Je li vaša kći ovdje?
-Nažalost, nije. -Bok!
Bok. Ja sam Beverly Moody. Živim ondje.
Ellen, živim ovdje.
-Što se događa? -To nam je susjeda.
-Što ćeš učiniti? -Budimo pristojne.
-Kamo ideš? -Usamljena je.
-Tko još ide? -Nema prijatelja.
Kad se vraćaš?
U redu je. Brzo se vraćam.
Idemo van?
Ellen!
Dobro.
Dođi, Justine.
Dođi. On će ići za nama.
Uvijek ide za mnom.
Vrati se do 15 h!
Dobro.
Je li tvoj brat dobro?
Justin? Dobro je. Izazvala sam ga zurenjem.
Učinit će sve ako ga izazoveš, čak i ako to ne želi.
Genijalno je.
-Da ti pokažem? -Može.
Justine!
-Izazivam te da otrčiš do Tukwile. -Zaboravi.
Dvostruki izazov.
Prestani, ne želim trčati do Tukwile.
Izazivam te zurenjem.
Sredit ću te, Ellen!
Nevjerojatno.
Bolje da krenemo.
Hoćemo li…
Ne, umorit će se kod benzinske. Tata će ga pokupiti.
Imaš li brata ili sestru?
Ne, živim sama s bakom.
Imala sam gomilu rođaka u New Jerseyju.
Ludo. Zašto ste došli ovamo?
Zbog tate. Nije volio stari posao, pa smo se preselili.
Sad ne voli sadašnji posao,
ali mama kaže da se ne možemo uvijek seliti.
Ostat ćemo.
Je li ti netko pokazao susjedstvo?
Nije. Nitko ne razgovara sa mnom.
Ja ću ti ga pokazati. Ovdje sam odrasla.
Znam imena svih pasa, znam koje možeš pomaziti,
a koji grizu.
Smijem li te najprije nešto zamoliti?
Što?
Poslušaj i reci mi što kažu, može?
Može.
Put se možda čini dugim i teškim.
Neki tip govori o putovima.
Poslije toga.
Dobro.
Ovo je japanski.
Ja sam Tajvanka.
Trista mu mrkvica.
Hoćeš li mi ipak pokazati susjedstvo?
Ondje žive Les i Ray.
Psima navlače džempere, čak i ljeti.
Jedanput sam ga pitala
zašto i ljeti psima navlače džempere.
Ray je rekao: „Ljepota je važnija od udobnosti, srce.“
Životinje u odjeći za ljude najdraža mi je stvar na svijetu.
Ovaj je ugao poznat. Bio je u seriji Policija.
Zaustavili su tipa. Rekao je: „Nemam ja drogu.“
A policajci će na to:
„Što će ti onda lula na sjedalu?“
Tip je počeo bježati,
uhvatili su ga za rep i ovdje ga uhitili.
Neprestano je vikao: „Zovite moju ženu!“
To se zaista dogodilo?
Gledala sam s bakom na TV-u dok nije ugasila.
Zašto živiš s bakom?
Nemam roditelja.
Kamo su otišli?
Umrli su kad sam bila mala. Nisam ih upoznala.
-Kako su umrli? -U nesreći.
Koji ti je prosjek?
Bako!
Da?
-Pozvala bih prijateljicu. -Što?
Ja sam Ellen, odlikašica sam i cijepljena sam,
roditelji mi ne daju da gledam smeće.
Baka i djed preživjeli su rat i glad. Ne smijem se žaliti na zadaću.
Roditelji ti to govore?
Naravno. Uvijek istaknu kako je život noćna mora.
Zabrinjava li ih milenijski bug?
Čula sam za to.
Zapravo i ne. Tata se nada da će sve poludjeti
i obrisati nam dugove.
Znate što?
Ako to zaista bude smak svijeta, nećemo više patiti.
Ovo je baš fino, gđo Moody.
Hvala. Ja…
-Prženi mesni doručak. -Sol se baš osjeti.
-Da ti pokažem nešto fora? -Može.
-Hvala, bako. -Hvala na večeri, gđo Moody.
Cure…
Ne izgledaju poput roditelja.
Mama me rodila sa 16 g. A i baka nju s toliko.
Djeca rađaju djecu. Gledala sam talk show.
Oprosti!
Stol od mesnog doručka?
Ako milenijski bug sve uništi,
ovdje možemo preživjeti devet mjeseci.
Tvoja je baka opsjednuta bugom.
Ne želi da nam se išta loše dogodi.
Ovo smo mama, tata i ja.
Nisam ih upoznala,
ali neku je večer netko ispaljivao rakete.
LJUBAVNA POBUNA
I onda sam pronašla ovo.
Mislim da je to znak.
Poruka od tvojih roditelja?
Da, ali ne znam što mi poručuju.
Moram pronaći sve pjesme.
Rekla si baki?
Čudna je kad je ispitujem o njima.
Znam da ih je voljela,
ali možda ih krivi što su si uništili život.
Ionako ima dovoljno problema.
Mogu ti pomoći.
Zove se Napster. Sve su pjesme besplatne.
Ideš! Kako znaš sve to?
Nemam prijatelja, uglavnom sam za računalom.
-Koju pjesmu želiš čuti? -Iduću.
Moram ih poslušati po redu. To je pravilo kompilacija.
Ako postoji poruka,
moram ih slušati predviđenim redoslijedom.
Fora. Da vidimo.
Evo.
IZVOĐAČ: KINKS PJESMA: BETTER THINGS
NEMA REZULTATA
Dobro.
STOOGES I GOT A RIGHT
Nisam pronašla treću,
ali pronašla sam onu iza nje.
Zove se „I Got A Right“ od Stoogesa.
Želiš je čuti?
Trebala bih ih slušati po redu.
Kad poželim, imam pravo plesati
Što to znači?
Nisam sigurna!
Zvuči poput mog strica koji pokušava prestati pušiti.
Kad god poželim, bilo kad
Kad poželim, imam pravo pjevati Ma što oni rekli
Dođi!
Imam pravo pjevati…
-Idemo sutra zajedno u školu? -Može!
Rođendan mi je?
-Idem u školu s Ellen. -Čekaj.
Imaju golemi auto, ionako idu onamo
i uštedjet ćeš 12 minuta.
Zaslužuješ predah.
Idem. Volim te! Vidimo se poslije škole!
Ostani u školi!
Ovo je preokret, svrgavanje svjetskog poretka.
O'Leary se boji da će milenijski bug…
Beverly.
…utjecati na svekoliko pučanstvo.
Pogledajte povijest. Postoji opasnost da…
KONTRA RECORDS
„K. toka.“
-„Kontra.“ -Zašto? Zato što bug…
Kako je došla onamo?
…nešto će se toga dana nesumnjivo dogoditi.
Izdali su samo jedan album. Nemoguće ga je pronaći.
A „pjesma koje me podsjeća na onaj dan na brežuljku“…
Ne znam što je to.
Pitala sam Jeevesa, ali ni on nije pomogao.
Ako ne želiš da naša maskota bude ptičurina,
kloni se ove cure.
Donny, nije me shvatila.
Ovako, ti si ružna sovuljaga, a ona je smrdljivo siroče.
Glas za divlje mačke…
Čekaj, Donny.
Rugamo im se jer su šmokljanice
i nemaju kabelsku.
Oprosti, Stevene.
U redu je, zaboravi. Idemo.
Mislila sam da ljudi u kolicima nisu kreteni.
Imam je!
Svatko može biti kreten. To je temelj ove zemlje.
Jesi li ikad markirala?
Zar se umnažaš?
Uplašile smo te?
Ne, niste. Nimalo.
Najviše volim kad me probude jeziva djeca koja stoje nada mnom.
Ovo je Ellen.
Bok.
Upoznali smo se.
Imaš divne dlake u nosu.
Hvala. Idu mi uz nokte.
Trebam iduću pjesmu.
Otis Spunkmeyer. Mito!
I tebi moram snimiti pjesmu?
Ne, samo joj pomažem.
Dobro.
-Quick. -Da.
Nisi jedina koja ih traži. Ne izdaju njihove stvari.
-Ne izdaju? -Da, nemoguće ih je pronaći.
Album je objavljen u 1000 primjeraka.
Već ćemo je pronaći. Tražit ću na internetu.
Bojim se da polako gubim poruku od svojih roditelja.
Bit će sve dobro. Dođi.
Bok, malena! Kako je bilo?
Prošlo je.
KRIČAVE USNE
„K. toka.“
Što to radiš, Bev?
Nemamo Michaela Boltona.
Možda biste trebali imati.
Tako biste privukli kupce.
Dobro.
Niste Larry.
Zato što je Larry…
Obično nam on nosi poštu.
Ništa.
Pozdravit ću Larryja.
Dobro.
-Vidi! -Okreni se.
Dosta zurenja u moje cice.
Dobro.
Quick!
Eno je.
Ne možeš joj samo prići. Poput divlje životinje je.
Moraš početi polako. Izgraditi povjerenje.
Samo je usamljena. Mrze je više nego nas.
Ali nju nije briga.
Koze.
Potraži mi nešto.
Zašto?
Nešto mi je sinulo.
KOREKTOR
Ako ne prestaneš zuriti, zviznut ću te.
Opet je utorak. Tko će čitati spokojne pjesme?
Spokojne pjesme iz Spokanea.
Jednog će se dana netko nasmijati.
Nicole Jones.
Što si napisala?
Smijem li ja opet čitati?
Opet o psima?
To se još nije dogodilo. Zašto ne?
Što te muči, Moodyce?
Jadnica.
Ne znam što se dogodilo Gubitnicima stoljeća
Uvijek se pitam Gdje su ovog proljeća
Probudim se Mama i tata na dvosjedu se vrte
Vrte ploče, glazba trešti A iz zvučnika KISS krešti
Mama je dobro, tata je dobro
Samo su malo čudni
Prepusti se
Nemoj se predati
Zvuči vrlo poznato, ali provokativno.
Kako se zove ta pjesma?
„Jeftini trik“.
-Rugaš se „Cheap Tricku“? -Ne, ja…
Najpodcjenjeniji bend u povijesti.
Totalno! Oni su za pet plus! Dva plusa! Tri plusa! Tužimo ih!
O čemu to govoriš?
Ne znam, riječi lete same od sebe.
Roditelji su mi umrli.
-Pa? -Voljeli su Quick.
Dođi, čudakinjo.
Što radiš ovdje, prdljivice?
Pokazujem uštogljenki loš bend, guzičaru.
Začepi dok te nisam zviznuo, prištavice.
Ja ću zviznuti tebe!
Dođi, ploče su unutra.
Majmun mi je ukrao ploču.
Drži stražu. Ako se pojavi, viči.
Čekaj.
Tko si pak ti?
Nicky!
-Što si radila u mojoj sobi? -Uzela sam svoju ploču.
Ploča je moja.
Kyle, prestani! Potrgat ćeš ploču!
Drži ovo dok ga mlatim.
Pusti me, Kyle!
Kyle, prestani!
Kog to vraga vas dvoje radite?!
Koliko sam vam puta rekao da ovo nije krčma?
Ako se već tučete, držite se pravila.
-Bok. -Dobar dan.
Pomozi mi pomaknuti dvosjed.
Dižite se.
Hajde.
Dođite.
Nema čupanja, ugriza ni udaraca u lice.
A sada… borite se!
Dođi.
-Bok, mama. -Što?
Varala je.
Za Boga miloga, ipak ti je mlađa sestra. Ne cendraj toliko.
A ti…
Zagrli staroga dok te nisam zviznuo.
Kyle…
A onda?
Snimila mi je pjesmu.
Družiš se s najopakijom curom u školi.
Nismo prijateljice, ali zajedno smo markirale.
I trznula je bradom kad sam je pozdravila.
-Gle, pa to je koza. -I sovuljaga.
Bok.
Bok. Ne idi blizu Moodyce, smrdjet ćeš kao kozja bljuvotina.
Već smrdim tako. Kupam se u tome svako jutro.
Štedim vodu, a koža mi je meka.
Hoćeš doći poslije škole?
Hoću.
Odakle joj kozja bljuvotina?
Draga moja, večera je u hladnjaku. Večeras ću kasno doći.
Upamti: nemoj nikome vjerovati.
Dobro.
-Zaključaj vrata. -Dobro.
Volim te.
Ako su tvoji voljeli Quick, bili su face. Rijetki znaju za taj bend.
A „pjesma koja me podsjeća na onaj dan na brežuljku“?
Ne znam. Imaš li još koji trag?
Nemam, samo ovaj popis.
Možda tvoja baka zna.
Ne može je pitati. Mi ih moramo pronaći.
Ne mogu pomaknuti kosu.
Tako i treba biti.
Sigurno postoji još netko tko je poznavao tvoje roditelje.
I ne baš.
Nećeš pronaći tu pjesmu bez bake.
-Da vam pokažem? -Da.
Spremne?
-Jesmo. -Okrenite se.
Stara!
-Jeste li za zabavu? -Fora!
Kojim putem ću do škole
Kojim god krenem Ondje me ne vole
Bacit će me na tlo Od svega će mi biti zlo
A kad završe…
Malena! Jesi li u podrumu?
GRUPNI POJEKT. DOĆI ĆU DO VEČERE. PUSA, BEV.
Koliko sam ti puta rekao, glupačo? Briši!
Ja ću…
-Nemoj! -Prestani. Idemo.
Dođi, idemo.
Svi se pripremaju za najgore.
Svi se boje rušenja računalnih sustava.
U Jersey Cityju 400 bankara spremno će čekati pozive ulagača.
Iz Domino's Pizze obećavaju zaposlenicima…
PREDVIĐENA BEVERLYNA ŠKOLARINA 38,500
UŠTEĐEVINA - NEDOSTAJE
Bok, Joe. Ovdje Gail.
Preuzet ću treću smjenu.
A ovaj?
Izgleda poput ovoga.
Ma ne, ovaj je…
Ovaj je žut.
I još…
Dobro, ništa.
U zadnje si vrijeme vrlo zauzeta.
Da, ubijam se za taj školski projekt.
Da, znam.
Možda zaslužuješ dar.
Odaberi što želiš.
Ozbiljno?
Ozbiljno.
Bože! Kako guba trgovina!
SPAWN DO SMRTI
Ne može.
Ne.
Nicky je djevojka iz škole.
Izgleda zastrašujuće, ali draga je.
Zvuči sumnjivo.
Tunu.
Nije.
Svi misle da je takva, pa nas nitko ne dira.
Roditelji joj dopuštaju da nosi što želi.
U trećem razredu
svaki je dan u školu išla u kostimu vampira.
Mogu ti prekrojiti kostim Teletubbyja.
Baš si duhovita.
-Mami si dopustila da nosi što želi. -Jesam.
I znamo što se dogodilo.
Postavi stol.
Zapravo ne znam što se dogodilo.
Želim znati više o mami.
Možda nije bila dobra učenica ni kći, ali…
Tko je to rekao?
Ali bila mi je mama.
Želim znati kakva je bila.
Je li voljela ledeni sok? Bila je škakljiva?
Kako je držala WC papir?
-Voljela je ledeni sok. -Dobro!
Sjajno! I ja ga volim.
-Odličan početak. -Dobro.
Što još znaš?
Recimo…
Kakav joj je bio glas?
Bilo je to zaista davno, zlato.
Zaboravimo to, može?
Zagorjet će.
NAJPRIJE ZADAĆA
Bako!
Ovo je sve od tvojih roditelja?
Da. Baki je očito bilo žao.
Roditelji su ti bili face.
Znam. Kako sam ja ispala ovakva?
Ne prenese se na svaki naraštaj.
Pogledajte. Pisala je pjesme.
Ili ih je brisala.
BR. 62 KAD SVE POĐE PO ZLU
Što je pošlo po zlu?
Što će im limenke pasiranog kukuruza?
Ja ga volim.
Nikad ga nisam kušala.
Pronašla sam!
Što?
„Pjesma koja me podsjeća na dan na brežuljku.“
„Dan je 17. travnja.
Prvi spoj sa Zackom.
Prešli smo tisuću stuba, ljuljali se i dotaknuli nebo.
Puštali 'More Than This'.
Mrzim se što ću ovo napisati, ali mislim da sam zaljubljena.“
„More Than This“. Što je to?
-Ne znam. Moramo je poslušati. -Da.
Možemo učiniti i više. Zanimaju te roditelji?
Moraš živjeti poput njih.
Jesti pasirani kukuruz?
Da, jesti pasirani kukuruz.
Ne, šmokljanke!
Prijeći ćemo tisuću stuba.
Pustit ćemo pjesmu i ljuljati se do neba, što god to značilo.
Kojih tisuću stuba?
Groblje Greenwood. Ukleto je.
-I s druge strane grada. -Da.
Baka zna svaki prečac u gradu. Pronaći ću optimalni put.
Stara, u ovome nema ničeg optimalnog.
Da.
GROBLJE GREENWOOD
Koliko bi trebalo biti ukleto?
U redu je ako se bojiš i želiš se vratiti.
Kažu da istina odbija duhove.
Dok god govoriš istinu o sebi,
ne mogu te dodirnuti.
Azijsko vjerovanje?
Od Anne Rice.
Ime mi je Beverly Moody.
I mislim da mi stopala smrde.
Nisam mislila na takvu istinu.
Zanima me jesu li mojim roditeljima stopala smrdjela ili su fino mirisala.
I jesu li imali fora prijatelje.
I bih li bila jedna od njih.
Da me danas upoznaju.
Ako me čuju duhovi koji ih poznaju, bih li im bila simpatična?
Imam iracionalni strah od E. T.-ja.
Imam apneju u snu.
Što je to?
Njegovo smežurano tijelo tjera me na povraćanje.
Jedanput sam umrla na 45 sekunda dok me nisu ošamarili da se probudim.
Zatreskana sam u Pata Sajaka.
-Što? -Ozbiljno?
Nemojte me osuđivati. Idemo.
Mrzim grožđice.
Duboke istine.
Imam zanokticu.
Dublje.
Još nemam mjesečnicu, iako svi misle da imam.
Ozbiljno?
Mama mi pred vratima svaki mjesec ostavlja kutiju tampona.
Pretvaram se da ih rabim, ali…
Iskreno, ježim se od svega toga.
Jedanput sam ukrala bakin tampon
i stavila ga u čašu vode.
Postao je ogroman.
Nikad ih neću rabiti.
Ni ja. Sjedit ću na zahodu i čekati da prođe.
Stara, bila sam uvjerena da si je dobila.
Nisam, samo izgledam ćudljivo.
Ne, ja sam ćudljiva. Ćudljiva Beverly Moody.
Duhovito.
Sviđate mi se, cure.
Baš jako.
Da, i vi meni. Jako.
Da. Istina.
Pogledajte.
Kako fora!
Ljuljačka!
Kakvo predivno mjesto.
Hoćemo se ljuljati do neba?
Više od ovoga
Izgleda pametno.
Kupit ćeš samoglasnik od njega?
Ma daj!
Ellen i Pat Sajak…
Dosta! Nemojte!
Reci mi nešto
Više od ovoga
Ne postoji ništa…
Fudbalerke!
Što?
Naša bi maskota trebala biti fudbalerka.
Nismo sove ni divlje mačke.
Borbene fudbalerke.
To je tako guba!
-Kako si se toga sjetila? -Sinulo mi je.
Bilo bi divno pobijediti glupog Stevena i njegovu jadnu divlju mačku.
-Baš bi. -Da.
Da mene netko dovede ovamo na prvi spoj…
Udala bih se za njega.
Starci su ti zakon.
Jesu. Ne znam bih li im se svidjela,
ali meni se oni sviđaju.
Znaš da ne postoji više od ovoga…
Zaboga!
Reci mi samo jedno
Više od ovoga
Ne, ne postoji ništa…
LJULJANJE NA BREŽULJKU
Više od ovoga
Ništa
PRIJATELJICE NA BREŽULJKU
SRETAN MAJČIN DAN
UZ TEBE JE SVAKI DAN NAJBOLJI PUSA, KIM
-Što to radite? -Školski projekt, druga faza.
Koliko ima tih faza?
Cure?
Kojim putem ću do škole
Kojim god krenem Ondje me…
Što mislite, cure?
Guba!
-Je li sto bedževa previše? -Šališ se?
Nije. Napravi ih 200.
Stižu, gospodična.
Ti si učiteljev ljubimac
Slušaj, klinac Ti si učiteljev ljubimac
Evo me, ja stojim pred pločom
Da, znam
Znam riječi, znam i brojeve
To!
I što pokreće strojeve
Znam koje te riječi bole
Reći ćeš mi nakon škole
Slušaj, klinac Ti si učiteljev ljubimac
Slušaj, klinac
Da, znam
To!
Zakon bedževi, curke.
Hvala.
Inače me ne vide.
U šestom razredu mislila sam da sam nevidljiva.
Borbene fudbalerke zauvijek!
Trebat ćemo još bedževa.
Ostale su još samo tri pjesme.
Ne piše tko je izvođač „Pogrešne pjesme“.
PRETRAŽI: CRASH RIGHT THROUGH IT
Našla sam jednu. „Crash Right Through It“ od Murderous Ambersonsa.
Vidjela sam tog tipa.
Jesi?
Još ima istu frizuru.
Da.
Što piše o bendu?
Da vidimo.
BEND WESA KELLYJA
Evo.
Raspali su se. Sad se zovu Bend Wesa Kellyja.
I…
Za sedam dana imaju nastup u nekakvom klubu Voajer.
Moramo otići.
Poznavao je moju mamu.
Pitat ću ga za nju.
Mislim da nas roditelji neće voziti
da pogledamo nastup pankera u Voajeru.
Znam tko hoće.
Divota, moja omiljena mušterija.
S još jednom lutalicom. Osnivate uličnu bandu?
Znaš za Wesa Kellyja?
Da, možda. Zašto?
Trebamo prijevoz do koncerta.
Molim te?
Da.
-Pristaješ? -Ma naravno.
Mislim da neće.
Sviđa mi se nova. Brzo kopča.
Što to radite?
-Trebale ste otići. -Samo gledamo.
Možete i kroz izlog.
Kad uđete, trebale biste nešto kupiti.
Možda i budem.
Zaboga! CD Britney Spears!
Zaboga!
Ne.
Genijalno!
Nemamo Britney Spears. Vratite se kad god poželite.
Joj, ovo su Germsi.
Zabunila sam se.
Muljaš me u mojoj trgovini?
Kako to misliš?
Van! Sve do jedne! Ili zovem policiju.
Zato što tražimo CD Britney Spears?
Pitam se na čiju će stranu stati.
Pronašla si ga, Ellen?
-Da se nisi usudila! -Isuse! Evo NSYNC-a!
-Ideš! NSYNC! -Da vidim!
-Ne. -Pogledaj ga samo.
Kontra, pajdo.
Idem u 4000 Holes.
Pozdravi mi Boba.
Ne idite blizu neznanaca.
Ti nisi neznanac. Prijatelj si mi.
Nosim suzavac. I skakavac. Bolje ti je da nisi nastrani čudak.
Važno je, Kontra.
Molim te.
Bože mili.
Dođite. Nemojte probuditi Justina. Htjet će ići.
-Gibajmo! -Pazi!
-Ovuda. -Dođi.
-Kontra! -Klinke straga.
Ne može.
Znaš da imaš gomilu limenki soka straga?
-Znaš da u autu nema razgovora? -Ma ima.
Znaš da ti auto smrdi po gljivama?
Znate da idemo vidjeti Wesa Kellyja?
Wes Kelly!
Čekajte. Čujete to?
Koje?
Tišinu. Volim tišinu.
Samo polako.
Kontra! Nisam te vidio pet godina.
Prije 15.
-Kako? -Petnaest.
Što ima, stari?
Više nisam u igri. Trijezan sam, imam posao.
Čovječe, baš mi je žao.
-Da. -Prava šteta.
One su tvoje?
Da, jesu. Moji anđelčići.
-Imaju li 18 g.? Izgledaju mlado. -One? Imaju.
Sve su punoljetne.
Zapravo su trojčeki.
Dobro, nema frke. Uđite.
-Zabavite se. Ožeži! -Bilo mi je drago.
Vi ste likovi sestre?
-Da, genijalče, mi likovi smo sestre. -Fora.
Ožeži!
Tulumiška!
Jesam li ti rekao da kreneš?
Držite se zajedno. Ne razgovarajte s neznancima.
Ne idite nikamo bez dozvole.
Pogledat ćemo nastup, razgovarati s bendom i idemo.
Kamo će ona?
Jeste li čule?
Ovako izgledaju koncerti?
I nakon 15 g. sve je isto.
Možemo li naprijed, tata?
Ako me više ne budeš zvala „tata“.
Idem po sok.
Dođi! Idemo!
Prijatelj ti nisam
A neprijatelj još manje
Ne možeš dokučiti Kakvo nam je stanje
Vidjela si moj lik, pravi sam kralj
To je on?
Velebni kip koji čeka malj
Dobro. Zaplešimo.
Hajde, pleši. Tako je.
Makar glumim da nisi opasna za mene
Bole me sve naše uspomene
Na licu mi smiješak, a u srcu tuga
Pratim te vjerno, tvoj sam sluga
Gdje je Nicky?
Ne znam.
Otiđi…
Pogledaj! Eno je!
Bok, cure!
Bok, Nicky!
Nicky!
Uvjeravaš se da trebaš više Dok se ne oslobodiš i…
Nema više surfanja po publici ni plesa.
-Ti bi trebao surfati. -Ne, neću…
Tvoj sam sluga
Baš je bilo fora.
Kao posljednja pjesma, jedna naša stara i sladunjava.
Pjesma se zove „Crash Right Through It“.
U gomili se ističeš ti
Nitko te neće zasjeniti
Svjetlo će te svuda pratiti
Uz tebe neon gubi sjaj
Ulice plešu u ritmu tvom
I postaju ti novi dom
Zahvaljujem zvijezdama Jer nitko nije poput tebe
Svijet mi se promijenio Vezala si me uz sebe
Svi se gubimo u magli
Ali uz tebe zora rudi
Tvoja svjetlost sreću budi
Svijet je bolji Dok si u njemu ti
Gubite se.
Dođite.
-Uđi. -Pazi na moju gitaru.
Što je?
Ili sam ja stariji, ili su cure sve mlađe.
Odvratno. Moja prijateljica želi ti pokazati fotografiju.
Da. Bio si u bendu Murderous Ambersons.
Imam jednu vašu pjesmu. Odlična je.
Lijepo. Imaš fotografiju mene.
Ta djevojka…
Poznaješ li je?
Ne.
Hoćeš li još jedanput pogledati?
Pa da.
Poznajem je.
Pisala je famozne pjesme.
Čuo sam da se zaljubila u nekog jadnika i zatrudnjela, pa su njezini snovi…
Koja pogreška!
-Što joj je? -Ne pitaj.
Ne može biti strašno. Znam da su rokeri kreteni.
-Rekao je da joj je mama jadnica. -Možemo li ići kući?
Dobro.
Dobro. Odmah se vraćam, za sekundu.
-Tip je kreten. -Otužni prdonja.
Sigurno se ne sjeća tvoje mame.
Oprosti zbog onoga što sam rekao. Nisam znao da ti je to mama.
Znaš, upoznajem mnogo djevojaka…
Dobro!
Tvoju sam mamu dobro upamtio.
Divan glas, izvrsno uho.
Da se nastavila baviti glazbom, mogla je biti zvijezda.
Ali nestala je i više je nikad nisam čuo.
Tako je možda bilo i bolje.
Zaboga.
Što si ti njima?
Nitko i ništa.
To više nikad nećemo spominjati.
-Pojasevi. -Nemam ga.
Da, znam. Samo se uhvati za Ellen.
Moodyce.
Slušaj,
što god se dogodilo,
zapamti da će ti takvi ljudi,
propalice i gubitnici,
cijeli život pokušavati govoriti tko si i što da radiš.
Nemoj im dopustiti.
Hvala, Kontra.
Znam da ti je bilo grozno, ali bilo je zabavno upoznati te.
POGREŠKA… NOVI POČECI
Danas je posljednji dan glasanja za maskotu.
-Ne zaboravi glasati. -Sova ili divlja mačka. Jedan glas.
Ocijenio sam vaše testove.
Bev.
Ne možemo sada odustati.
Glupa zamisao.
-Ellen je to očekivala. -Nisu mi slali poruku!
Glupi klinci s glupom kompilacijom!
Vi ste odgovorne za ovo?
Fudbalerka na Homeru?
To je uvreda jednom od najvećih pjesnika.
Nismo se nikome rugale. Fudbalerke su guba.
Osim toga, ovo je vandalski čin.
-Nemamo veze s time, stari. -Da.
Što…
Fudbalerke!
Uklonit ćemo glasove za vašu maskotu.
To je neustavno!
Bez politike u školi.
Vratite se u učionice i učite.
Beverly, možemo li razgovarati?
Svjesni smo tvojih okolnosti,
zato ću te ovaj put samo upozoriti.
Gđice Moody?
Misli na budućnost.
Bako?
Jesi li sretna?
Kakvo je to pitanje?
Zaboravi.
Ne želim o tome.
Je li ovo droga?
Gledala sam na TV-u.
Znam da se u ovakvim trgovinama zapravo prodaje droga.
U rodu ste s Moodycom.
Jesam. I zanima me što je F. toka, koji prodajete djeci.
Vaša unuka Moody došla je ovamo u potrazi za pjesmom.
U blagajnu sam morao unijeti nekakvu stavku,
pa sam napisao nešto
što je sarkastični komentar situacije,
ali i posveta
najboljem filmu u povijesti, Povratak u budućnost.
Morao sam napisati nešto na račun. Napisao sam „K. toka“.
Kondenzator toka.
Ne želim da Beverly više dolazi ovamo.
I nemojte joj više prodavati K. toka ni išta slično, je li jasno?
Vrlo ću rado to učiniti.
Sjajno.
Stvara mi nevolje otkad se pojavila.
Što?
Bila je dobro prije ovoga. Bila je.
Imale smo rutinu.
Voljela je džempere.
Mislim da ih je voljela.
Smiješila se.
Neprestano se smiješila.
Sigurno je kriva glazba koju je slušala.
Poznato je da djeca od rocka
štuju sotonu i mrze džempere.
Nije duhovito.
Gospođo!
Bako Moody.
Slušajte, Beverly mi je draga.
Ne znam zašto, ali jest.
Nipošto nisam osoba koja bi trebala dijeliti savjete,
ali očito traži nešto.
Budite blaži prema njoj.
To je sve?
To je vaš savjet?
Došla sam da biste mi rekli da budem blaža?
Da, valjda.
Onda ću je pustiti da divlja.
Pa da. Neka zatrudni s 15 g. i pogine u automobilskoj nesreći.
Upravo se to događa.
To se događa kad ste blaži.
Ljudi umiru, g. Prodavaču Ploča.
Hvala na savjetu.
Divlje mačke!
-Zašto nas izbjegavaš? -Zašto me slijedite?
-Prijateljice smo. -Jesmo li?
Otkad se družimo, ocjene su mi pale.
Izlazim bez bakina znanja, prvi sam put bila kod ravnatelja,
a roditeljima sam uništila život.
Sva djeca to rade. Zato ti prijateljice…
Nismo prijateljice!
Ako jesmo, družimo se samo zato što smo sve tri jadne.
Nakon svega što je baka učinila, neću to odbaciti
i griješiti kao moja mama.
Tvoja mama nije pogriješila.
Što? Naravno da je pogriješila. Pogledaj se samo.
Fudbalerke su zakon!
Beverly.
G. i gđo Gonzalez,
htio bih razgovarati o Stevenovu maltretiranju.
Čekajte, što?
Hvala.
Ne, ne ideš nikamo dok mi ne objasn…
Suspendirana si? Imaš zabranu izlaska.
Dobro.
Imaš golemu zabranu izlaska. Više nećeš vidjeti prijateljice.
Dobro.
Nikada.
Dobro.
Ti si trebala biti dobra.
Čini se da sam još jedna u nizu pogrešaka.
O čemu to govoriš?
Uništila sam mami život, kao što je ona tebi tvoj.
Ne, Beverly.
Griješim?
U ovoj su obitelji svi nesretni ili mrtvi!
Idi u svoju sobu.
Savršeno. Opet ćemo izbjeći razgovor o mami.
Dala sam ti kutiju njezinih stvari. Što još želiš?
Zanima me bismo li voljele iste stvari.
Koga je to briga?
Onda bih znala bih li joj bila draga.
Naravno da bi.
Morala me voljeti, nisam joj morala biti draga.
Meni si draga.
Jesam?
Kad sam te zadnji put nasmijala?
Dušo, previše sam zauzeta za smijeh.
Znam. I znam da sve radiš za mene,
ali katkad imam osjećaj da…
Da…
Da nemaš pojma tko sam.
Zaboga.
Može.
Koliko si dugo…
Ljutit? Sâm?
Ovdje?
Ovdje.
Šesnaest godina.
Poštarica godine?
Jedanaest godina zaredom.
Osim 1996.
Nagradu su dali Earlu Boggsu. Zato što je imao karcinom.
Moram pitati.
Zaista si mislila da prodajem drogu?
Nisam.
Možda. Ne znam.
Ne moraš se brinuti za to s Beverly.
Dobra je klinka.
Golemi davež,
ali dobra je.
Zaista je dobro odgajaš.
Sjajna je, ali ne zahvaljujući meni.
Sad dolazi u godine kad…
Ne znam kako da ostane dobra.
-Trebala bih otići. -Ja…
I ja sam izgubio bliske osobe.
Potratio sam godine ignorirajući to.
Kad se sada toga sjetim,
najviše žalim što sam se skrivao od ljudi koji su bili uz mene.
Prestao sam ih primjećivati i počeo ih izbjegavati.
Hvala na soku.
-Živjela. -Živio.
Da.
-Ja ću je odnijeti. -Dobro.
Zadržat ću je.
Dobro.
Bok!
Bok.
Već te dugo nisam vidjela vani.
Znam. Suspendirana sam iz škole.
Ni ja se ne bih trebala družiti s tobom jer loše utječeš na mene.
Ali izazvala sam Justina da se okupa u maslacu.
Roditelji su zaboravili na mene povodljivu.
Mama mu još vadi maslac iz ušiju.
Znam.
Imam iduću pjesmu.
Zadrži je. Dosta mi je toga.
Nicky je to očekivala, ali trebala bi je poslušati.
Hvala, ali…
Bev.
Ne smiješ odustati.
Što ako ti pokušavaju nešto reći?
Što ako je to nešto čarobno?
Nije, Ellen. Mrtvi su.
Beverly!
Poruka je za tebe.
Zove se „Better Things“.
Od Kinksa.
Nebo modro nek ti sja
A sutra neka grane sunce žuto
Rimu složi veselu Uz refrene da se slaže
Isprati tugu i svu sumnju
Znam da bolje vrijeme stiže ti
Uskoro ti stiže mnogo dobrih pobjeda
Prošlo je doba ružnih objeda
Budućnosti nazdravljamo
Bolje dane pozdravljamo
Ne možeš me uloviti, Ellen!
-Bok, Bev. -Bok.
Bok!
Uhvatit ću te, Justine!
I ja ću tebe, Ellen!
BACITI
POGREŠNA PJESMA
SVAŠTARA
Beverly?
-Bako. -Slušaj…
-Oprosti. -Ne, ja…
-Nisam trebala… -Ne.
Ne, ja…
Nemam pojma kako biti mama.
Ali tvoja mama…
Tvoja je mama sve vidjela, čula i osjetila.
I bila je draga prema svima.
Bila sam silno uplašena kad sam bila trudna.
A onda se rodila tvoja mama
i život mi je postao…
pun boje…
i glazbe.
I smijeha. Prepun smijeha.
U nanosekundi bi od smijeha prešla u plač.
Voljela sam to.
Ja…
Više se nisam brinula o tome kako joj biti mama.
Samo sam uživala u njoj.
Ali kad je poginula, ja…
Nisam mogla vidjeti…
čuti ni osjetiti isto što i ona.
Užasno mi je žao.
Zaboravila sam ono najvažnije.
Uživati u tebi.
Imam nešto za tebe.
Mislim da možda tražiš ovo.
Ovako.
Onoga dana kad je doznala da je trudna…
Svi su mislili da su premladi,
ali tvoji roditelji nisu marili.
Bili su silno ponosni,
nervozni i presretni.
Tvoj je tata zapalio vatromet,
a njih su dvoje sjedili u dvorištu
i grlili se poput prekrasnih budala.
A te noći
počeli su pisati ovu pjesmu.
Bok, Beverly, mama je.
I tata.
Nismo te još upoznali,
ali već znamo da ćeš biti dvostruko veća faca od nas.
I jednako čudna, nadamo se.
Ova je pjesma za tebe.
Zove se „Pogrešna pjesma“.
Ne znam hoćemo li znati
Sve što ćeš nas pitati
Vodimo te mi Uz pomoć ljubavi
Naći ćemo put Da nas jada svih izbavi
Zaboga.
Izbavi
Da, to je ona.
Ti nam život krasiš
Dobro.
Ljubav nam ne gasiš
Tebe smo čekali
To si ti. Mala bucka.
I nježno ti tepali zajedno
Zajedno
Ne pitaš jesmo bajni
Tebi smo skroz sjajni
Ti si zato vrijedna truda
Dom ćemo ti pružit U njemu se družit
Ti ćeš dotle skužit Kako zaružit
Zbog svojih odluka
I životnih muka
Pasti ćeš i rasti
Možda i pogriješiš Ali pogreška nisi
Tri, dva, jedan.
Mi Likovi Smo Sestre!
-Evo malenoga. Oprostite. -Sretna Nova godina!
Dobro.
Dosta je bilo.
-Oprosti. -Nema veze.
Dođi.
Bok.
Edward.
To mi je ime. Edward.
Da, znam. Ipak radim u pošti.
Pa da, naravno.
Edward je… To je lijepo ime.
Misliš?
Mislim.
Hvala vam što ste došli na kraj svijeta
da biste vidjeli naš bend, Mi Likovi Smo Sestre!
MI LIKOVI SMO SESTRE
To!
Ellen!
Bok, Justine.
Ovo nam je prva gaža.
-Bu! -Kuš, Kyle!
Prvu pjesmu posvećujemo gđi Moody.
Meni?
Jedan, dva, tri!
Večer stiže, daleko je kraj
„Dancing in the Moonlight“.
Obožavam tu pjesmu.
Mislim da je ovo raj
Plešemo uz jarki mjesečev sjaj
Da zaplešemo?
-Ne. -Ma hajde, baš mi se pleše.
-Možemo gledati. -Dođi.
-Plesat ćemo. -Dobro, brzi ples.
Ne.
-Dobro. -To.
Podij je prazan. Hvala.
Lagano i ne vrludaj
Maknite se. Tako.
Plešemo uz jarki mjesečev sjaj
Plešemo uz mjesečev sjaj Svi su sretni i totalno haj
Sve je počelo u smiraj
Plešemo uz jarki mjesečev sjaj
Samo veselo i ne biraj
Kad plešeš, improviziraj Mislim da je ovo pravi raj
Plešemo uz jarki mjesečev sjaj
-Kontra, zamijeni me. -Evo!
-Bako! To je bilo za tebe. -Da?
Sjajna si!
Gotovo je ponoć!
Počnite odbrojavanje!
Deset!
-Devet! -Osam!
-Bako? -Da?
Svijet će skončati u ponoć?
Ne, mislim da tek počinje.
Tri…
I ja.
Dva, jedan!
Sretna Nova godina!
Sretna Nova Godina!
To!
Pogledaj!
-Sretna Nova godina. -I tebi.
-Volim te. -I ja tebe.
Plešemo uz mjesečev sjaj Svi su sretni i totalno haj
Ne znam hoćemo li znati
Sve što ćeš nas pitati
Vodimo te mi Uz pomoć ljubavi
Naći ćemo put Da nas jada svih izbavi
Izbavi
Ti nam život krasiš
Ljubav nam ne gasiš
Tebe smo čekali
I nježno ti tepali zajedno
Zajedno
Ne pitaš jesmo bajni
Tebi smo skroz sjajni
Ti si zato vrijedna truda
Dom ćemo ti pružit U njemu se družit
Ti ćeš dotle skužit Kako zaružit
Zbog svojih odluka
I životnih muka
Pasti ćeš i rasti
Možda i pogriješiš Ali pogreška nisi
Sutra nas ne plaši
Svi smo u istoj kaši
Vjeruj nam i budi hrabra
Nestat će svi problemi naši
Problemi naši
Ne pitaš jesmo bajni
Tebi smo skroz sjajni
Ti si zato vrijedna truda
Dom ćemo ti pružit U njemu se družit
Ti ćeš dotle skužit Kako zaružit
Zbog svojih odluka
I životnih muka
Pasti ćeš i rasti
Možda i pogriješiš Ali pogreška nisi
Pogreška nisi
Ali pogreška nisi
Pogreška nisi
Ne pitamo jesi bajna
Nama si skroz sjajna
Ti si zato vrijedna truda
Zbog svojih odluka
I životnih muka
Pasti ćeš i rasti
Možda i pogriješiš Ali pogreška nisi
Prijevod titlova: Davor Fröbe